【巳集上】【水字部】淫 ·康熙笔画:12　·部外笔画:8〔古文〕㸒《唐韵》余箴切《集韵》《韵会》《正韵》夷针切,$音霪。《说文》浸淫,随理也。《徐曰》随其脉理而浸渍也。《周礼·冬官考工记》善防者,水淫之。《注》谓以淤泥淫液,使厚也。又放也。《礼·哀公问》淫德不倦。又贪也。《礼·乐记》声淫及商。又溢也,过也。《书·大禹谟》罔淫于乐。又甚也。《列子·黄帝篇》黄帝曰:朕之过淫矣。又大也。《诗·周颂》旣有淫威。又僭也。《吴语》掩王东海,以淫名闻於天子。又久也。《晋语》底著滞淫。《注》滞废淫久也。又邪也。《礼·王制》志淫好僻。又《礼·曲礼》毋淫视。《疏》谓流移也。又《小尔雅》男女不以礼交,谓之淫。又岁星失次亦曰淫。《左传·襄二十八年》岁在星纪,而淫于元枵。又淫淫,去远貌。《扬雄·羽猎赋》淫淫与与。《注》往来之貌。又水名。《淮南子·览冥训》女娲氏积芦灰以止淫水。《注》平地出水为淫。又泉名。《王子年·拾遗记》日南之南,有淫泉之浦。又树名。《采兰杂志》逊顿国有淫树。又鱼名。《淮南子·释山训》瓠巴鼓瑟,而淫鱼出听。又《集韵》以赡切,音艳。巴东有淫预堆。《古歌》淫预大如马。今作灩澦。又读作涅。《周礼·冬官考工记》㡛氏湅帛,淫之以蜃。《注》淫当为涅。又读作瑶。《山海经》爰有淫水,即传说中的水名。《注》淫音遥,yáo。